Қазақстан Түркияға әлеуметтік нысан салып бермек
"Қазақстан Түркияға әлеуметтік нысан салып бермек" | "https://abai.kz/post/166475"
TITLE: Қазақстан Түркияға әлеуметтік нысан салып бермек
URL: https://abai.kz/post/166475
META: "Қазақстан Түркияға әлеуметтік нысан салып бермек" | "https://abai.kz/post/166475"
DATE: 17.03.2023
AUTHOR(s): Abai.kz
TOTAL WORDS: 96
TEXT: Қазақстан Түркиядағы апат аймағында әлеуметтік нысан салып беруге дайын. Бұл туралы ҚР Президенті Қасым-Жомарт Тоқаев Түркі мемлекеттері ұйымының «Апат және төтенше жағдайлар менеджменті, гуманитарлық көмек» атты кезектен тыс саммитінде мәлімдеді. Бұл туралы Ақорда жазды. «Жұмыла көтерген жүк жеңіл» дейді халқымыз. Біз бауырлас Түркияға одан әрі қолдау көрсетуге дайынбыз. Осы орайда, апат аймағында әлеуметтік нысан салып беруге дайын екенімізді айтқым келеді. Бұл бауырлас Түрік халқына шынайы ілтипатымыздың көрінісі болатынына сенімдімін», - деді Қасым-Жомарт Тоқаев. Еске салсақ, Қасым-Жомарт Тоқаев ТМҰ-ның кезектен тыс саммитіне қатысу үшін Анкараға жұмыс сапарымен барды. Мемлекет басшысы Түркия Президенті Режеп Тайип Ердоғанмен кездесті. Abai.kz
